Καρυές Πύλης Τρικάλων

Οι Καρυές είναι πολύ μικρός οικισμός του Δήμου Πύλης στη Θεσσαλία και την Περιφερειακή Ενότητα Τρικάλων.

 Γενικά στοιχεία 
Οι Καρυές βρίσκονται προς την Περιφερειακή Ενότητα Καρδίτσας, στις νοτιοανατολικές πλαγιές του όρους Λουπάτα σε υψόμετρο 1.056 μέτρα. Απέχει περίπου 38 χλμ. Δ.-ΝΔ. από τα Τρίκαλα, 19 χλμ. Δ. από την Πύλη (έδρα του δήμου) και μόλις 2 χλμ. Β. από τα Στουρναραίικα. Αναφέρονται επίσημα ως ξεχωριστός οικισμός για πρώτη φορά το 2001 να απογράφονται στο τότε Τοπικό Διαμέρισμα Στουρναραίικων του δήμου Πυνδαίων. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με τα Στουρναραίικα, τον Άγιο Κωνσταντίνο, την Καλλιθέα, το Ψάρρο, την Καστανιά, το Παλαιοχώρι και τα Ισιώματα αποτελούν την κοινότητα Στουρναραίικων που υπάγεται στη Δημοτική Ενότητα Πινδέων του Δήμου Πύλης και σύμφωνα με την απογραφή 2011 απογράφησαν 6 κάτοικοιΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10628 (σελ. 154 του pdf) ενώ με αυτήν του 2001 ήταν 12.

 Σημείωση 
Στην ίδια Περιφερειακή Ενότητα αλλά στον Δήμο Τρικκαίων, μέχρι το 2011 οπότε καταργήθηκε, αναφερόταν ο συνώνυμος οικισμός Καρυαί ή Καρυές Τρικάλων, ο οποίος βρίσκεται στη νότια άκρη των Τρικάλων, ανατολικά από το Φλαμούλι και νοτιοδυτικά από το Ριζαριό (και οι δύο καταργήθηκαν).

 Παραπομπές 

Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης